
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2618 

16 Οκτωβρίου 2013 


ΑΠΟΦΑΣΕΙ Σ 

Αριθμ. πρωτ. 3031/Διεκπ. 1621 

Σύσταση και λειτουργία Εκκλησιαστικού Ιδρύματος υπό 
την επωνυμίαν «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗ¬ 
ΣΟΥ ΤΗΝΟΥ ΑΝΝΑΣ ΑΝΕΣΤΗ -ΧΑΛΚΙΑ ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ ΚΑΙ 
ΜΗΛΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παρ. 4, 29 παρ. 2 εδάφ. 
2 και 59 παρ. 2 του Ν. 590/1977 «Περί Καταστατικού 
Χάρτου της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον της Εκκλησίας πλήρωμα, αι οποίαι 
απορρέουν από τας Ευαγγελικός Επιταγάς, τους Ιερούς 
Κανόνας και τους Νόμους του Κράτους. 

3. Τας υφιστάμενος κοινωνικός και πνευματικός ανά- 
γκας της Ιερός Μητροπόλεως Σύρου, Τήνου, Ανδρου, 
Κέας και Μήλου. 

4. Την υπ’ αριθμ. 1899/12.7.2013 απόφασιν και την υπ’ 
αριθμ. 27/11.7.2013 Πρότασιν του Σεβασμιωτάτου Μη¬ 
τροπολίτου Σύρου, Τήνου, Άνδρου, Κέας και Μήλου 
Δωροθέου. 

5. Την από 4.9.2013 Γνωμοδότησιν του Νομικού Γρα¬ 
φείου της Ιερός Συνόδου της Εκκλησίας της Ελλάδος, 
αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΕκκλησιαστικόΊδρυμα Ιερός 
Νήσου Τήνου Αννας Ανέστη - Χαλκιά της Ιερός Μητρο¬ 
πόλεως Σύρου, Τήνου, Ανδρου, Κέας και Μήλου», το 
οποίον θα λειτουργή κατά τας διατάξεις του επομένου 
Κανονισμού: 


ΚΑΝΟΝΙΣΜΟΣ 

Συστάσεως και λειτουργίας 

Εκκλησιαστικού Ιδρύματος 
υπό την επωνυμίαν: 

«ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗΣΟΥ ΤΗΝΟΥ 
ΑΝΝΑΣ ΑΝΕΣΤΗ-ΧΑΛΚΙΑ ΤΗΣ ΜΗΤΡΟΠΟΛΕΩΣ ΣΥΡΟΥ, 
ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ» 

Αρθρον1 

ΣΥΣΤΑΣΗ ΤΟΥ ΙΔΡΥΜΑΤΟΣ 

1. Συνιστάται ευαγές Εκκλησιαστικόν Ίδρυμα υπό την 
επωνυμία: «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗΣΟΥ 
ΤΗΝΟΥ ΑΝΝΑΣ ΑΝΕΣΤΗ-ΧΑΛΚΙΑ ΤΗΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟ¬ 
ΝΟΥ». Το ίδρυμα τούτο τελεί υπό την διοίκηση και την 
εποπτεία της Ιερός Μητροπόλεως Σύρου, Τήνου, Αν¬ 
δρου, Κέας, Μήλου και Μυκόνου, αποτελεί ιδιαιτέραν 
Υπηρεσίαν αυτής, αυτοτελούς διαχειρίσεως και μη κερ¬ 
δοσκοπικού χαρακτήρα. 

2. Η σφραγίδα του Ιδρύματος είναι κυκλική φέρουσα 
στο μέσο αυτής την φράσιν «ΙΕΡΑ ΝΗΣΟΣ ΤΗΝΟΣ - 
2012» και περιμετρικά την επωνυμία του ιδρύματος ως 
εξής: «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ 
ΑΝΝΑΣ ΑΝΕΣΤΗ - ΧΑΛΚΙΑ». 

Αρθρον 2 

ΕΔΡΑ ΤΟΥ ΙΔΡΥΜΑΤΟΣ 

Έδρα του Ιδρύματος είναι η πόλις της Τήνου της Ιε¬ 
ρός Νήσου Τήνου και συγκεκριμένως το Γραφείο του 
Αρχιερατικού Επιτρόπου Τήνου. 

Αρθρον 3 

ΣΚΟΠΟΙ ΤΟΥ ΙΔΡΥΜΑΤΟΣ 

Οι σκοποί του ιδρύματος είναι: 

1) Η τέλεση δύο σαρανταλειτούργων κατ’ έτος, τέλεση 

Αρχιερατικής Θείας Λειτουργίας και μνημοσύνου την 9η 
Δεκεμβρίου και 25η Ιουλίου κατ’ έτος, τέλεση τρισάγι¬ 
ου κατά τά Ψυχοσάββατα υπέρ μακαρίας μνήμης και 
αιωνίου αναπαύσεως «Άννης, πατρός, μητρός, αδελφών 
και των οικογενών αυτής» εις τόν Πανίερον Ναόν της 
Μεγαλόχαρης Τήνου. 

2) Η οικονομική παροχή και η περίθαλψη ενδεών και 
απόρων οικογενειών και ατόμων εις την Ιερόν Νήσον 
Τ ήνον. 

3) Η Ιατροφαρμακευτική περίθαλψη ασθενών Τηνί- 
ων παρεχομένη τόσο εις το εσωτερικό όσο και εις το 
εξωτερικό. 

4) Η οικονομική ενίσχυση απόρων αλλά και αριστού¬ 
χων μαθητών και σπουδαστών και παιδιών πολυτέκνων, 
κατοίκων Τήνου. 

5) Η παροχή «Γευμάτων Αγάπης». 

6) Η καταβολή εξόδων δια την αποφυλάκισιν Τηνίων 
φυλακισμένων. 

7) Η έκδοσις εντύπων θρησκευτικού περιεχομένου 
προς δωρεάν διανομήν. 

8) Η συνδρομή εις την λειτουργίαν Εκκλησιαστικών 
Κατασκηνώσεων. 

9) Η παντοειδής συνδρομή Τηνίων πληγέντων από 
έκτακτα φυσικά φαινόμενα (πλημμυροπαθείς, σεισμό¬ 
πληκτοι κ.λπ.). 

10) Η θεραπεία και υλική υποστήριξις των πόσης φύ- 
σεως πνευματικών, λειτουργικών, φιλανθρωπικών, εκ¬ 
παιδευτικών και κατηχητικών αναγκών του εν τη Ιερά 
Νήσω Τήνω και μόνον, πραγματοποιουμένου ποιμαντι¬ 
κού, προνοιακού, μορφωτικού, πολιτιστικού και γενικώς 
πνευματικού έργου της Ιερός Μητροπόλεως Σύρου, Τή¬ 
νου, Ανδρου, Κέας, Μήλου και Μυκόνου. 

11) Η κάλυψη της δαπάνης της διοικητικής υποστήριξε - 
ως του Ιδρύματος και η αιτιολογημένη αποζημίωσις των 
απαραιτήτων συνεργατών, οι οποίοι εργάζονται δια την 
υλοποίησιν των σκοπών, προτιμωμένων των εθελοντών. 

Αρθρο 4 

ΠΟΡΟΙ ΤΟΥ ΙΔΡΥΜΑΤΟΣ 

Πόροι του ιδρύματος είναι: 

α) Τα έσοδα από την ακίνητη περιουσία της Αννας 
θυγατέρας Γεωργίου και Μαρίας Χαλκιά, χήρας Ιωάννου 
Ανέστη, συγκειμένη εκ: 

1. Ποσοστού 3 /< εξ αδιαιρέτου ενός εργοστασίου κοπής 
μαρμάρων, ευρισκομένου εις τη θέση «Νέα Φιλοθέη - 
Καλογρέζα», του Δήμου Αμαρουσίου Αττικής, στο οικο¬ 
δομικό τετράγωνο 110 του εγκεκριμένου σχεδίου πόλε- 
ως και επί της οδού Πάτμου αριθ. 20. Το εργοστάσιο 
συγκροτείται από παλαιό ισόγεια κτίσματα, συνολικής 
επιφάνειας 330 Μ 2 , μετά των εντός αυτών μηχανημάτων 
κοπής μαρμάρων και αποθηκών, το δε οικόπεδο έχει 
εμβαδόν κατά τους τίτλους κτήσεως 1.968 Μ 2 και κατά 
νεώτερη καταμέτρηση 2.028,02 Μ 2 . 

2. Ενός διαμερίσματος ευρισκομένου εις τον Β' υπέρ 
το ισόγειο όροφο, εις το κτήριο επί της οδού Ακαδημί¬ 
ας 96-98-100 και Τζωρτζ (Πλατεία Κάνιγγος) των Αθη¬ 
νών, το οποίο έχει πρόσοψη επί της οδού Κλεισόβης. 
Αποτελείται, κατά τον τίτλο κτήσεώς του, από δύο (2) 
υπνοδωμάτια, τραπεζαρία, Γ ραφείο, χωλλ, διάδρομο, 
μαγειρείο, λουτρό αποχωρητήριο, δωμάτιο υπηρεσίας 
και εξώστη επί της οδού Κλεισόβης. Έχει επιφάνεια 
112 Μ 2 , είσοδο εκ της κεντρικής εισόδου, επί της οδού 
Ακαδημίας και Τζωρτζ. 


3. Μιάς διωρόφου οικίας με υπόγειο, η οποία έχει ανε- 
γερθεί επί οικοπέδου με εμβαδόν 192,25 Μ 2 , εις την θέση 
«Πατήσια» ή «Αγία Ζώνη» και επί των οδών Επτανήσου 
αριθ. 77 και Θάσου (Κυψέλη) των Αθηνών (ευρίσκεται 
περίπου απέναντι από την κύρια είσοδο της Εκκλησίας 
«ΑΓΙΑ ΖΩΝΗ»). Ο ισόγειος όροφος αποτελείται από πέ¬ 
ντε (5) κύρια δωμάτια, κουζίνα, λουτρό και \Λ/.0. και ο Α’ 
υπέρ το ισόγειο όροφος αποτελείται από εξ (6) κύρια 
δωμάτια, κουζίνα, λουτρό και \Λ/.0. Ο κάθε όροφος έχει 
ανεξάρτητη κυρία είσοδο εκ της οδού Επτανήσου και 
βοηθητική είσοδο εκ της οδού ©όσου, με άνοδο εις 
τον Α’ υπέρ το ισόγειο όροφο διά σιδηράς βοηθητικής 
κλίμακος. 

4. Μιάς διωρόφου οικίας, η οποία έχει ανεγερθεί επί 
οικοπέδου με εμβαδόν 254,91 Μ 2 , εις την περιοχή «Μετα¬ 
ξουργείο» των Αθηνών, επί της οδού Παραμυθίας αριθ. 
19. Ο ισόγειος όροφος αποτελείται από πέντε (5) κύρια 
δωμάτια, δύο κουζίνες και αποχωρητήριο και ο Α' υπέρ 
το ισόγειο όροφος από τέσσερα (4) κύρια δωμάτια, χώλ, 
κουζίνα, λουτρό και αποχωρητήριο. 

5. Ενός οικοπέδου (με υπόστεγο σε τμήμα αυτού), με 
εμβαδόν κατά τους αρχικούς τίτλους κτήσεως 288 Μ 2 
και κατά μεταγενεστέρους 334 Μ 2 , το οποίον ευρίσκεται 
εις την θέση «Προφήτης Δανιήλ» των Αθηνών και επί 
της οδού Καρυών αριθ. 7. 

β) Οι τυχόν τόκοι από καταθέσεις όπως και κάθε πρό¬ 
σοδο αποβλέπουσα εις τον σκοπόν του Ιδρύματος, μη 
κατονομαζομένη ρητώς εις τον παρόντα Κανονισμόν 
αλλά συνάδουσα εις τα εκκλησιαστικά ήθη. 

γ) Παν έτερον έσοδον προερχόμενον από νόμιμον 
πηγήν. 

Άρθρο 5 

ΔΙΑΘΕΣΗ ΠΟΡΩΝ ΤΟΥ ΙΔΡΥΜΑΤΟΣ 

Οι πόροι του Ιδρύματος διατίθενται αποκλειστικούς δια 
την επίτευξιν των αναφερομένων εις τό άρθρον 3 του 
παρόντος καταστατικού σκοπών. Η διάθεση των πόρων 
σε σκοπούς διαφορετικούς από τους αναφερομένους 
εις τον παρόντα κανονισμόν δεν επιτρέπεται. 

Αρθρο 6 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΟΥ ΙΔΡΥΜΑΤΟΣ 

1. Το «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ 
ΑΝΝΑΣ ΑΝΕΣΤΗ - ΧΑΛΚΙΑ» διοικείται από τριμελές (3) 
Διοικητικόν Συμβούλιον (Δ.Σ.) το οποίον αποτελείται 
από: 

α) Τον Σεβασμιώτατο Μητροπολίτη Σύρου, Τήνου, Άν¬ 
δρου, Κέας και Μήλου, ως Πρόεδρον. 

β) Τον εκάστοτε Αρχιερατικόν Επίτροπον Τήνου, ως 
Αντιπρόεδρον και 

γ) Εν Μέλος οριζόμενον από τον Σεβασμιώτατον Μη¬ 
τροπολίτην Σύρου, Τήνου, Άνδρου, Κέας και Μήλου και 
διοριζόμενον δια σχετικής αποφάσεώς του, ως Ταμία. 

2. Η θητεία του Διοικητικού Συμβουλίου είναι τριετής 
(3) δυναμένη να ανανεωθεί. 

3. Το Δ.Σ. ευρίσκεται σε απαρτία και αποφασίζει έγκυ¬ 
ρα, εφόσον είναι άπαντες παρόντες. 

4. Το Δ.Σ. συνέρχεται, κατόπιν προηγουμένης προ- 
σκλήσεως του Προέδρου, σε τακτικήν συνεδρίαση/ υπο- 
χρεωτικώς μία φορά το τρίμηνο και εκτάκτως, εφόσον 
παρίσταται ανάγκη, πάλι δια προσκλήσεως του Προ¬ 
έδρου. 

5. Οι αποφάσεις λαμβάνονται κατά πλειοψηφία. Σε πε¬ 
ρίπτωση ισοψηφίας υπερισχύει η ψήφος του Προέδρου. 

6. Κάθε τακτικό μέλος το οποίο παραιτείται ή για 
οποιοδήποτε λόγο αδυνατεί να ασκήσει τα καθήκοντα 
του ως μέλος, αντικαθίσταται δί αποφάσεως του Μη¬ 
τροπολίτη. 

Αρθρο 7 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
Το Διοικητικό Συμβούλιο: 

α) Αποφασίζει για κάθε θέμα που έχει σχέση με τους 
σκοπούς για τους οποίους συνεστήθη το Ιδρυμα. 

β) Καταρτίζει και ψηφίζει τον ετήσιο προϋπολογισμό 
και απολογισμό εσόδων και εξόδων του Ιδρύματος, τους 
οποίους υποβάλλει προς έγκριση στο Μητροπολιτικό 
Συμβούλιο. 

γ) Μελετά τρόπους για την εξεύρεση πόρων για την 
καλύτερη επίτευξη των σκοπών του Ιδρύματος. 

δ) Το Δ.Σ. αποφασίζει για την αποζημίωση των απα¬ 
ραίτητων κοινωνικών λειτουργών και των υπολοίπων 
συνεργατών του Ιδρύματος. 

ε) Το Δ.Σ. έχει δικαίωμα υπογραφής Μνημονίων Συνερ¬ 
γασίας μέ Δημόσιους και Ιδιωτικούς Φορείς, οι οποίοι 
έχουν ως αρμοδιότητα ή δραστηριοποιούνται στην Ιερά 
Νήσο Τήνο, προκειμένου να εξυπηρετηθούν και προα- 
χθούν οι σκοποί του. 

Αρθρο 8 

ΚΑΘΗΚΟΝΤΑ ΠΡΟΕΔΡΟΥ 

Ο Πρόεδρος: 

α)Έχει την ανώτατη κανονική και διοικητική εποπτεία 
του Ιδρύματος. Είναι δε αρμόδιος να αποφασίζει δια 
πάσαν υπόθεσιν αφορώσαν εις την οργάνωσιν και λει¬ 
τουργίαν του Ιδρύματος, πλην των περιπτώσεων περί 
των οποίων ορίζει διαφορετικά ο Νόμος ή ο παρών 
Κανονισμός. 

β) Εκπροσωπεί το Ίδρυμα σε όλες τις έννομες σχέσεις 
του και έναντι πόσης αρχής, δικαστικής, διοικητικής ή 
εκκλησιαστικής και συμβάλλεται εξ ονόματος αυτού, 
δυνάμενος δί αποφάσεως του Δ.Σ. να εξουσιοδοτεί έν 
εκ των Μελών αυτού προς τούτο. 

γ) Συγκαλεί το Δ.Σ. τακτικώς ανά τρίμηνο ή εκτάκτως, 
εφόσον παρίσταται ανάγκη και καταρτίζει τον κατάλογο 
των προς συζήτησιν θεμάτων εν συνεργασία μετά του 
Γραμματέως του Ιδρύματος. 

δ) Κατευθύνει τις εργασίες του Συμβουλίου και υπο¬ 
γράφει την σχετικήν αλληλογραφία. 

Αρθρο 9 

ΤΗΡΟΥΜΕΝΑ ΒΙΒΛΙΑ ΚΑΙ ΣΤΟΙΧΕΙΑ 

1. Εις το «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΜΗΤΡΟ- 
ΠΟΛΕΩΣ ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ 
ΜΥΚΟΝΟΥ ΑΝΝΑΣ ΑΝΕΣΤΗ - ΧΑΛΚΙΑ» τηρούνται τα 
παρακάτω βιβλία και στοιχεία είτε εν συμβατική μορφή, 
είτε εν μορφή ηλεκτρονικού αρχείου: 

α) Βιβλίον πρακτικών Διοικητικού Συμβουλίου, 
β) Βιβλίον Ταμείου, 
γ) Βιβλίον δωρητών. 

δ) Βιβλίον κινητής και ακίνητης περιουσίας, 
ε) Πρωτόκολλον αλληλογραφίας, 
στ) Στελέχη διπλοτύπων γραμματίων εισπράξεων, 
ζ) Στελέχη διπλοτύπων ενταλμάτων πληρωμών. 

2. Όλα τα βιβλία τηρούνται από τον Γραμματέα εκτός 


από το βιβλίο του Ταμείου, τα γραμμάτια και τα εντάλ¬ 
ματα, τα οποία απλώς φυλάσσει ο Γραμματεύς, ενήμε¬ 
ροι δε ο Ταμίας του Ιδρύματος. 

3. Ο Γραμματέας διεξάγει την αλληλογραφία και φυ¬ 
λάσσει το Αρχείο και την σφραγίδα του Ιδρύματος. 

Αρθρο 10 

ΚΑΘΗΚΟΝΤΑ ΤΑΜΙΑ 

1. Ο Ταμίας εισπράττει τα πάσης φύσεως έσοδα του 
Ιδρύματος και ενεργεί ομοίως τις πληρωμές, σύμφωνα 
με τις αποφάσεις του Δ.Σ. και κατόπιν εντολής του 
Σεβασμιωτάτου Προέδρου. 

2. Καταθέτει σε τραπεζικό λογαριασμό, ανελλιπώς, 
τις ενεργούμενες εισπράξεις, κρατώντας εις χείρας του 
μέχρι του ποσού των χιλίων (1.000) ευρώ δια την κάλυψιν 
τρεχουσών αναγκών του Ιδρύματος. 

3. Ο Ταμίας εκδίδει με εντολή του Σεβασμιωτάτου 
Προέδρου τα γραμμάτια εισπράξεως και εντάλματα 
πληρωμών και καταχωρεί αυτά εις το οικείον Βιβλίον 
Ταμείου. Τα έσοδα και τα έξοδα προσδιορίζονται από 
τους καταρτισθέντες προϋπολογισμόν και απολογισμόν 
και υποβάλλονται προς έλεγχο εις το Διοικητικόν Συμ- 
βούλιον. 

Αρθρο 11 

ΔΙΑΧΕΙΡΗΣΙΣ ΧΡΗΜΑΤΙΚΗΣ ΠΕΡΙΟΥΣΙΑΣ 

1. Η χρηματική περιουσία του Ιδρύματος, εφόσον 
υπερβαίνει τα χίλια (1.000) ευρώ θα κατατίθεται εις 
λογαριασμόν ανεγνωρισμένης Τραπέζης εις την Ελ¬ 
λάδα ή άλλου Πιστωτικού Ιδρύματος, επ' ονόματι του 
«ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ 
ΑΝΝΑΣ ΑΝΕΣΤΗ - ΧΑΛΚΙΑ». 

2. Δια την ανάληψιν οποιουδήποτε ποσού από τον 
λογαριασμόν, απαιτείται απόφασις του Δ.Σ. υπογεγραμ¬ 
μένη υπό του Προέδρου και των λοιπών μελών, εις την 
οποίαν θα εξουσιοδοτείται ο Ταμίας δια την ανάληψιν 
και διάθεσιν των χρημάτων κατά τους σκοπούς ή τας 
εννόμους υποχρεώσεις του Ιδρύματος. Η απόφασις αυτή 
θα καταχωρείται εις το βιβλίον Πρακτικών και αντίγρα- 
φον του σχετικού αποσπάσματος θα προσκομίζεται εις 
την Τράπεζα δια την ανάληψιν. 

3. Το Δ.Σ. θα ενημερώνεται αρμοδίως και θα ελέγχει 
την κίνησιν του εν λόγω λογαριασμού. 

Αρθρο 12 

ΟΡΓΑΝΙΚΑΙ ΘΕΣΕΙΣ 

Συνίσταται δια του παρόντος εις τόΊδρυμα μία οργα¬ 
νική θέσις Υπαλλήλου Κατηγορίας ΔΕ, Κλάδου Γραμμα- 
τέων, επί Βαθμοίς ΣΤ'-Β', προκειμένου να καλύπτει την 
γραμματειακή υποστήριξιν του Ιδρύματος. Ο ως άνω 
υπάλληλος υπόκειται εις τας διατάξεις του Κανονισμού 
5/1977 «περί κώδικος Εκκλησιαστικών Υπαλλήλων», ως 
ούτος εκάστοτε ισχύει. 

Αρθρο 13 

Κάθε θέμα που ανακύπτει κατά την εφαρμογή του 
παρόντος Κανονισμού και δεν προβλέπεται ρητώς από 
τον παρόντα ρυθμίζεται δί αποφάσεως του Διοικητικού 
Συμβουλίου του Ιδρύματος και πάντοτε σύμφωνα με 
τους Ιερούς Κανόνες της Ορθόδοξης Εκκλησίας, τον 
Καταστατικόν Χάρτην της Εκκλησίας της Ελλάδας, τας 
διατάξεις και τους νόμους τους διέποντας την Ορθό- 

δοξον Εκκλησίαν εις την Ελληνικήν Επικράτειαν, καθώς 
επίσης διά του Συντάγματος της Ελληνικής Δημοκρα¬ 
τίας, του Αστικού Κωδικός και γενικότερον των νόμων 
του Κράτους. 

Άρθρο 14 

1. Ο παρών Κανονισμός ισχύει από της δημοσιεύσεώς 
του εις την Εφημερίδα της Κυβερνήσεως, δημοσιεύε¬ 
ται δε και εις το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

2. Ο Κανονισμός δύναται να τροποποιηθεί μετά από 
ομόφωνον πρότασιν - απόφασιν του Διοικητικού Συμ¬ 
βουλίου του ως άνω Ιδρύματος, η οποία υποβάλλεται 
προς έγκρισιν και έκδοσιν σχετικής αποφάσεως εις την 
Διαρκή Ιεράν Σύνοδον. Αι τροποποιήσεις αύται έχουν 


ισχύ μετά την δημοσίευσή/ των εις την Εφημερίδα της 
Κυβερνήσεως και εις το επίσημον Δελτίον της Εκκλη¬ 
σίας της Ελλάδας «ΕΚΚΛΗΣΙΑ». 

Αρθρον 15 

Εκ της δημοσιεύσεώς του παρόντος Κανονισμού δεν 
προκαλείται δαπάνη εις βάρος του Προϋπολογισμού 
του Νομικού Προσώπου της Ιεράς Μητροπόλεως Σύρου, 
Τήνου, Ανδρου, Κέας και Μήλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 
Ο Πρόεδρος 

ϊ Ο Αθηνών ΙΕΡΩΝΥΜΟΣ 

